stanford-oval/wikipedia huggingface dataset:
เพนกวินฮุมบ็อลท์

| เพนกวินฮุมบ็อลท์ |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไม่ได้จัดลำดับ:: Archosauria
ชั้น:: Aves
อันดับ:: Sphenisciformes
วงศ์:: Spheniscidae
สกุล:: Spheniscus
สปีชีส์:: S.  humboldti
ชื่อทวินาม
Spheniscus humboldti Meyen, 1834


แผนที่แสดงการกระจายพันธุ์ของเพนกวินฮุมบ็อลท์
Spheniscus humboldti
เพนกวินฮุมบ็อลท์ หรือ เพนกวินเปรู (อังกฤษ: Humboldt penguin, Peruvian penguin) หรือ ปาตรังกา (สเปน: Patranca) เป็นเพนกวินชนิดหนึ่ง  มีชื่อวิทยาศาสตร์ว่า Spheniscus humboldti
จัดเป็นเพนกวินขนาดกลาง มีความสูงเมื่อโตเต็มที่ประมาณ 40 เซนติเมตร น้ำหนักประมาณ 5 กิโลกรัม เมื่อโตเต็มที่มีจุดเด่นคือ มีสีดำคาดที่หน้าอก บริเวณใต้คอและรอบดวงตาสีขาว จะงอยปากเป็นเนื้อสีชมพู
พบกระจายพันธุ์อยู่บริเวณชายฝั่งทะเลด้านมหาสมุทรแปซิฟิกในทวีปอเมริกาใต้ทางแถบประเทศเปรูและชิลี และถือว่าเป็นเพนกวินเพียงชนิดเดียวที่สามารถพบได้ในพื้นที่แห้งแล้งอย่างทะเลทราย ออกลูกเป็นไข่ครั้งละ 2 ฟอง อาศัยอยู่บริเวณชายฝั่งและโขดหินริมทะเล โดยตัวผู้เป็นฝ่ายกกไข่ ทำรังด้วยการขุดโพรงตามพุ่มไม้หรือป่าละเมาะริมทะเล สร้างรังด้วยก้อนหิน กิ่งไม้หรือใบไม้ เป็นสัตว์สังคมอยู่เป็นฝูงเล็ก ๆ ติดต่อสื่อสารกันด้วยเสียงร้อง  ลูกเพนกวินฮุมบ็อลท์ที่ยังช่วยเหลือตัวเองไม่ได้ เมื่อพ่อแม่นกมิได้อยู่ดูแล จะมีการป้องกันตัวเองด้วยการถ่ายมูลใส่ผู้คุกคามหรือหันหลังถีบเศษหินเศษกรวดใส่
เพนกวินชนิดนี้นิยมเลี้ยงกันตามสวนสัตว์ ในประเทศไทย มีการเลี้ยงที่สวนสัตว์ดุสิต สวนสัตว์สงขลา และสวนสัตว์เปิดเขาเขียว เป็นต้น
แหล่งข้อมูลอื่น

ข้อมูลที่เกี่ยวข้องกับ Spheniscus humboldti ที่วิกิสปีชีส์
เบร์นาโด กูเอสตา

เบร์นาโด นิโกลัส กูเอสตา (สเปน: Bernardo Nicolás Cuesta; เกิดวันที่ 20 ธันวาคม ค.ศ. 1988) เป็นนักฟุตบอลชาวอาร์เจนตินา เคยเล่นให้กับบุรีรัมย์ ยูไนเต็ด ในฤดูกาล 2563–64
กูเอสตาเป็นผู้เล่นชาวอาร์เจนตินาที่ยิงประตูในปี 2019 ได้มากที่สุดเป็นอันดับที่ 4 โดยในปีนั้น เขายิงได้ 29 ประตู เป็นรองเพียงลิโอเนล เมสซิ, เฆร์มัน กาโน, เซร์ฆิโอ อาเกวโร และเทียบเท่ากับบรายัน เฟร์นันเดซ
สโมสรอาชีพ > บุรีรัมย์ ยูไนเต็ด

ในเดือนธันวาคม ค.ศ. 2019 สโมสรฟุตบอลบุรีรัมย์ ยูไนเต็ด ในไทยลีก ได้เปิดตัว เบร์นาโด กูเอสตา ในฐานะผู้เล่นใหม่ ที่สนามช้างอารีนา อย่างเป็นทางการ ต่อมาในวันที่ 27 ธันวาคม ค.ศ. 2019 กูเอสตา ลงเล่นนัดแรกให้กับสโมสร และยิงหนึ่งประตูในนัดกระชับมิตร ช่วยให้บุรีรัมย์เปิดบ้านเอาชนะขอนแก่นไปได้ 2–0 ต่อมาในวันที่ 21 มกราคม ค.ศ. 2020 กูเอสตา ทำประตูแรกในนามสโมสรอย่างเป็นทางการ ในเอเอฟซีแชมเปียนส์ลีก 2020 รอบคัดเลือกรอบที่สอง ช่วยให้บุรีรัมย์เปิดบ้านเอาชนะ นครโฮจิมินห์ ไปได้ 2–1 ผ่านเข้าสู่รอบเพลย์ออฟได้สำเร็จ
สถิติอาชีพ

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2020 | ไทยลีก | 4 | 0 | 0 | 0 | 0 | 0 | 2 | 1 | — | — | 6 | 1 |
แหล่งข้อมูลอื่น

ข้อมูลของ B. Cuesta (Bernardo Nicolás Cuesta) ที่ ซ็อกเกอร์เวย์
เตเรซาแห่งเลออน เคาน์เตสแห่งโปรตุเกส

จุลจิตรกรรมสมัยกลางแสดงพระรูปของเตเรซาแห่งเลออน เคาน์เตสแห่งโปรตุเกส
เตเรซาแห่งเลออน (สเปน: Teresa de León; ค.ศ. 1080 – 11 พฤศจิกายน ค.ศ. 1130) เป็นเคาน์เตสแห่งโปรตุเกสและเป็นพระราชธิดานอกสมรสของพระเจ้าอัลฟอนโซที่ 6 แห่งเลออนกับฆิเมนา มุญโญซ สนมลับ ทั้งยังเป็นพระราชชนนีของพระเจ้าอาฟงซูที่ 1 แห่งโปรตุเกส ปฐมกษัตริย์แห่งโปรตุเกส
ชาติกำเนิดและการสมรส

เตเรซาเป็นธิดานอกสมรสของพระเจ้าอัลฟอนโซที่ 6 แห่งเลออนและกัสติยากับฆิเมนา มุญโญซ สนมลับ ปี ค.ศ. 1093 บิดาจับเธอสมรสกับอ็องรีแห่งบูร์กอญ ขุนนางฝรั่งเศสซึ่งเป็นพระภาติยะของพระราชินีกงสต็องส์และเป็นน้องชายของดยุคแห่งบูร์กอญ เขาเป็นลูกหลานในสายเพศชายของกษัตริย์ฝรั่งเศส อ็องรีได้ให้ความช่วยเหลือทางทหารแก่พ่อตาในการต่อสู้กับชาวมัวร์บนชายแดนฝรั่งเศส
เดือนแรกของปี ค.ศ. 1096 อ็องรีกับแรมงแห่งบูร์กอญ ลูกพี่ลูกน้องที่เป็นพระสวามีของอูร์รากา พระธิดาตามกฎหมายของพระเจ้าอัลฟอนโซได้บรรลุข้อตกลงร่วมกันภายใต้เงื่อนไขที่ว่าหลังพระเจ้าอัลฟอนโซที่ 6 สิ้นพระชนม์ ราชอาณาจักรโตเลโดกับราชสมบัติหนึ่งในสามส่วนหรือไม่ก็ราชอาณาจักรกาลิเซียจะตกเป็นของอ็องรี แลกกับการที่เขาจะต้องให้การสนับสนุนแรมงในการรักษาดินแดนทั้งหมดของกษัตริย์กับราชสมบัติอีกสองในสามส่วนที่เหลือ ทันทีล่วงรู้ถึงข้อตกลงดังกล่าว พระเจ้าอัลฟอนโซที่ 6 ได้แต่งตั้งอ็องรีเป็นข้าหลวงในดินแดนที่ตั้งอยู่ระหว่างแม่น้ำมีญูจนถึงซังตาไรซึ่งเดิมเคยอยู่ภายใต้การบริหารปกครองของแรมง และจำกัดอำนาจการปกครองของพระสสุระเหลือแค่ในกาลิเซีย ลูกพี่ลูกน้องที่เคยเป็นพันธมิตรกับจึงเปลี่ยนมาเป็นศัตรูกันด้วยต่างคนต่างต้องการเป็นคนโปรดของกษัตริย์
ความขัดแย้งกับพระเชษฐภคินี

ในรัชสมัยของพระเจ้าอัลฟอนโซที่ 6 เตเรซากับอ็องรีเป็นข้าราชบริวารของกษัตริย์แห่งเลออนและกัสติยา แต่หลังกษัตริย์สิ้นพระชนม์ในปี ค.ศ. 1109 อูร์รากา พระธิดาตามกฎหมายและทายาทของพระองค์ได้ขึ้นครองบัลลังก์ เป็นสมเด็จพระราชินีนาถอูร์รากาที่ 1 แห่งกัสติยา อ็องรีได้บุกเลออนด้วยความหวังที่จะได้ดินแดนเพิ่ม เมื่อเขาถึงแก่กรรมในปี ค.ศ. 1112 เตเรซาถูกทิ้งไว้ให้รับมือกับสถานการณ์ทางทหารและทางการเมือง เธอทำหน้าที่บริหารบ้านเมืองและพิชิตดินแดนทางตอนใต้กลับคืนมาจากชาวมัวร์ได้จนถึงแม่น้ำมงเดกู ชัยชนะของเธอเหนือกูอิงบราทำให้สมเด็จพระสันตะปาปาปาสคาลที่ 2 ขนานนามและให้การยอมรับเธอเป็น "พระราชินี" เธอปรากฏในเอกสารต่าง ๆ ในฐานะ "พระธิดาของพระเจ้าอัลฟอนโซและผู้ได้รับเลือกจากพระเจ้า" ทั้งยังถูกขนานนามว่าพระราชินีอย่างชัดเจนในเอกสารปี ค.ศ. 1117 จึงนับได้ว่าเธอคือพระมหากษัตริย์คนแรกของโปรตุเกส
ปี ค.ศ. 1116 เตเรซาพยายามขยายอำนาจด้วยการต่อสู้กับพระราชินีนาถอูร์กา พี่สาวต่างมารดา ทั้งคู่ต่อสู้กับอีกครั้งในปี ค.ศ. 1120 ด้วยความมุ่งมั่นอยากได้ส่วนแบ่งก้อนโตในมรดกเลออน เตเรซาที่เป็นม่ายจึงได้จับมือเป็นพันธมิตรกับเฟร์นันโด เปเรซ เด ตราบา ขุนนางกาลิเซียผู้ทรงอำนาจที่ได้ทิ้งภรรยาคนแรกมาอยู่กินกับเธออย่างเปิดเผย เขาทำหน้าที่ดูแลพรมแดนริมแม่น้ำมงเดกูทางตอนใต้ ปี ค.ศ. 1121 หลังถูกกองทัพของพระราชินีนาถอูร์รากาโจมตี เตเรซาล่าถอยออกจากชายฝั่งทางซ้ายของแม่น้ำมีญู กองทัพของเธอปราชัยและแตกพ่าย สุดท้ายเธอได้ลี้ภัยเข้าไปอยู่ในปราสาทลัญโญซูและถูกอูร์รากาปิดล้อมจับกุมตัว ด้วยความช่วยเหลือของอัครมุขนายกแห่งซานเตียโกเดกอมโปสเตลาและอัครมุขนายกแห่งบรากาสองพี่น้องร่วมบิดาได้ทำสนธิสัญญาสันติภาพร่วมกันภายใต้เงื่อนไขที่ว่าเตเรซาจะเป็นอิสระหากยินยอมที่จะครอบครองเคาน์ตีโปรตุเกสในฐานะข้าราชบริวารของราชอาณาจักรเลออน ซึ่งเธอได้ยอมรับเงื่อนไขดังกล่าว
การก่อกบฏ

ปี ค.ศ. 1128 อัครมุขนายกแห่งบรากาและขุนนางศักดินาของโปรตุเกสเหนื่อยหน่ายในตัวพันธมิตรชาวกาลิเซียผู้แสนดื้อด้านของเตเรซา โดยอัครมุขนายกกลัวว่าอำนาจในทางศาสนาของตนจะตกเป็นของดิเอโก เฆลมิเรซ อัครมุขนายกแห่งซานเตียโกเดกอมโปสเตลาชาวกาลิเซีย คู่อริที่เริ่มแสดงอำนาจด้วยการอ้างว่าได้ค้นพบปูชนียวัตถุของนักบุญยากอบในเมืองของตน เพื่อให้ตนเองมีอำนาจและความร่ำรวยเหนือกว่าอาสนวิหารอื่น ๆ ในคาบสมุทรไอบีเรีย
กลุ่มขุนนางโปรตุเกสได้ทำการก่อกบฏ หลังสงครามกลางเมืองที่จบลงในช่วงเวลาอันสั้น พระราชินีนาถอูร์รากาหมดอำนาจในโปรตุเกส อาฟงซู บุตรชายและทายาทของเตเรซาไม่ยอมให้เฟร์นันโด เปเรซ เด ตราบาได้ควบคุมดินแดนที่เคยเป็นของบิดาอีกต่อไป สองแม่ลูกเปิดสงครามใส่กันและผู้เป็นลูกสามารถปราบกองทัพของมารดาได้ที่สมรภูมิเซามาแมดือใกล้กับเมืองกีมาไรช์ เตเรซากับชายคนรักและลูก ๆ ของทั้งคู่ถูกออกจากโปรตุเกสไปอยู่ที่ราชอาณาจักรกาลิเซียซึ่งมีพรมแดนติดกัน ที่นั่นตราบาได้ก่อตั้งอารามโตโชสโอว์โตส ต่อมาไม่นานเตเรซาได้ถึงแก่กรรมเมื่อวันที่ 11 พฤศจิกายน ค.ศ. 1130 ร่างของเธอถูกฝังที่อาสนวิหารบรากาใกล้กับหลุมฝังศพของอ็องรีแห่งบูร์กอญ สามีคนแรก
บุตรธิดา

เตเรซามีบุตรธิดากับอ็องรี เคานต์แห่งโปรตุเกส ดังนี้
อูรากา เอ็งรีกึช (เกิด ค.ศ. 1095) ภรรยาของเบร์มุนโด เปเรซ เด ตราบา บุตรชายของเปโดร ฟรอยลัซ เด ตราบา
ซังชา เอ็งรีกึช (เกิด ค.ศ. 1097) พระอธิการิณีแห่งอารามซานตามาริอาเดโซบราโดในกาลิเซีย
ตึเรซาแห่งโปรตุเกส (เกิด ค.ศ. 1098)
เอ็งรีกึ เอ็งรีกึช (เกิด ค.ศ. 1106)
อาฟงซู เอ็งรีกึช หรือพระเจ้าอาฟงซูที่ 1 แห่งโปรตุเกส (เกิด ค.ศ. 1109) ปฐมกษัตริย์ของโปรตุเกส
เปดรู พระอธิการแห่งอารามอัลกูบาซา
พระนางมีธิดานอกสมรสกับเฟร์นันโด เปเรซ เด ตราบา
เตเรซา เฟร์นันเดซ เด ตราบา ภรรยาของนุญโญ เปเรซ เด ลารา หลังเป็นม่ายได้สมรสเป็นพระมเหสีคนที่สองของพระเจ้าเฟร์นันโดที่ 2 แห่งเลออน
ซันชา เฟร์นันเดซ เด ตราบา สมรสกับอัลบาโร โรดริเกซ เด ซาร์เรีย หลังเป็นม่ายได้สมรสเป็นภรรยาคนที่สองของเปโดร อัลฟอนโซ และหลังเป็นม่ายอีกครั้งได้สมรสครั้งที่สามกับกอนซาโล โรดริเกซ ซัลบาโดเรซ
หลุมฝังศพของเตเรซาแห่งเลออนที่อาสนวิหารบรากา
เปโซ

ประเทศที่ใช้ชื่อสกุลเงินเปโซ   ประเทศที่เคยใช้ชื่อสกุลเงินเปโซ
เปโซ (สเปน: Peso) เป็นหน่วยเงินตราในหลายประเทศในทวีปอเมริกาและฟิลิปปินส์ โดยมีต้นกำเนิดในประเทศสเปน โดยในภาษาสเปน "เปโซ" มีความหมายว่าน้ำหนัก และใช้เครื่องหมายเปโซ ("$"; "₱" ในประเทศฟิลิปปินส์)
ประเทศที่ใช้ค่าเงินเปโซ

| ประเทศ | สกุลเงิน | รหัส ISO 4217 |
| --- | --- | --- |
|  อาร์เจนตินา | เปโซอาร์เจนตินา | ARS |
|  ชิลี | เปโซชิลี | CLP |
|  โคลอมเบีย | เปโซโคลอมเบีย | COP |
|  คิวบา | เปโซคิวบา | CUP |
|  สาธารณรัฐโดมินิกัน | เปโซโดมินีกัน | DOP |
|  เม็กซิโก | เปโซเม็กซิโก | MXN |
|  ฟิลิปปินส์ | เปโซฟิลิปปินส์ | PHP |
|  อุรุกวัย | เปโซอุรุกวัย | UYU |
ประเทศที่เคยใช้สกุลเงินเปโซ

| ประเทศ | สกุลเงินในอดีต | สิ้นสุด | สกุลเงินปัจจุบัน |
| --- | --- | --- | --- |
|  โบลิเวีย | เปโซโบลิเวีย | ค.ศ. 1986 | โบลิเบียโนโบลิเวีย |
|  คอสตาริกา | เปโซคอสตาริกา | ค.ศ. 1986 | โกลอนคอสตาริกา |
|  เอกวาดอร์ | เปโซเอกวาดอร์ | ค.ศ. 1884 | ดอลลาร์สหรัฐ |
|  เอลซัลวาดอร์ | เปโซเอลซัลวาดอร์ | ค.ศ. 1919 | ดอลลาร์สหรัฐ |
|  อิเควทอเรียลกินี | เปโซอิเควทอเรียลกินี | ค.ศ. 1975 | ฟรังก์ซีเอฟเอแอฟริกากลาง |
|  กัวเตมาลา | เปโซกัวเตมาลา | ค.ศ. 1925 | เกตซัลกัวเตมาลา |
|  กินี-บิสเซา | เปโซกินี-บิสเซา | ค.ศ. 1997 | ฟรังก์ซีเอฟเอแอฟริกาตะวันตก |
|  ฮอนดูรัส | เปโซฮอนดูรัส | ค.ศ. 1931 | เลมปีราฮอนดูรัส |
|  นิการากัว | เปโซนิการากัว | ค.ศ. 1912 | กอร์โดบานิการากัว |
|  ปารากวัย | เปโซปารากวัย | ค.ศ. 1943 | กวารานีปารากวัย |
|  เปรู | เปโซเปรู | ค.ศ. 1863 | นูเอโบโซลเปรู |
|  ปวยร์โตรีโก | เปโซปวยร์โตรีโก | ค.ศ. 1900 | ดอลลาร์สหรัฐ |
|  สเปน | เปโซสเปน | ค.ศ. 1869 | ยูโร |
|  เวเนซุเอลา | เปโซเวเนซุเอลา | ค.ศ. 1874 | โบลีวาร์เวเนซุเอลา |

แม่แบบ:สกุลเงิน
เซาท์อเมริกันบีชเกมส์

เซาท์อเมริกันบีชเกมส์ (อังกฤษ: South American Beach Games; สเปน: Juegos Suramericanos de Playa; โปรตุเกส: Jogos Sul-Americanos de Praia) เป็ การแข่งขันกีฬาหลายประเภทสำหรับกีฬาชายหาดระดับภูมิภาคระหว่างนักกีฬาที่เป็นตัวแทนของประเทศต่าง ๆ จากอเมริกาใต้ ซึ่งจัดแข่งขันทุกสองปี โดยองค์การกีฬาอเมริกาใต้ (ODESUR) จัดขึ้นครั้งแรกในปี ค.ศ. 2009
การแข่งขัน

| ปี ค> ศ. | ครั้งที่ | เมืองเจ้าภาพ | ประเทศ | วันที่ | จำนวนนักกีฬา | จำนวนประเทศ | ชนิดกีฬา | จ้าวเหรียญทอง |
| --- | --- | --- | --- | --- | --- | --- | --- | --- |
| 2009 | 1 | มอนเตวิเดโอ |  อุรุกวัย | 3–13 ธันวาคม |  | 15 | 10 |  บราซิล |
| 2011 | 2 | มันตา |  เอกวาดอร์ | 2–12 ธันวาคม |  | 10 | 9 |  บราซิล |
| 2014 | 3 | วาร์กัส |  เวเนซุเอลา | 14–24 พ.ค |  | 14 | 10 |  เวเนซุเอลา |
| 2019 | 4 | โรซาริโอ้ |  อาร์เจนตินา | 14–23 มีนาคม |  | 14 | 13 |  อาร์เจนตินา |
| 2023 | 5 | ซานตา มาร์ตา |  โคลอมเบีย | – |  | - | - |  |
ชนิดกีฬา

แฮนด์บอลชายหาด  (รายละเอียด)
รักบี้ชายหาด  (รายละเอียด)
ฟุตบอลชายหาด  (รายละเอียด)
เทนนิสชายหาด  (รายละเอียด)
วอลเลย์บอลชายหาด  (รายละเอียด)
ว่ายน้ำสระเปิด  (รายละเอียด)
เรือใบ  (รายละเอียด)
โต้คลื่น  (รายละเอียด)
ไตรกีฬา  (รายละเอียด)
สกีน้ำ  (รายละเอียด)
สรุปเหรียญรางวัล (ค.ศ. 2009 - 2019)

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  บราซิล (BRA) | 41 | 27 | 22 | 90 |
| 2 |  อาร์เจนตินา (ARG) | 39 | 44 | 38 | 121 |
| 3 |  เปรู (PER) | 21 | 5 | 9 | 35 |
| 4 |  เวเนซุเอลา (VEN) | 15 | 31 | 22 | 68 |
| 5 |  เอกวาดอร์ (ECU) | 14 | 9 | 10 | 33 |
| 6 |  โคลอมเบีย (COL) | 8 | 9 | 13 | 30 |
| 7 |  ชิลี (CHI) | 7 | 7 | 19 | 33 |
| 8 |  อุรุกวัย (URU) | 2 | 9 | 10 | 21 |
| 9 |  ปารากวัย (PAR) | 1 | 5 | 5 | 11 |
| 10 |  อารูบา (ARU) | 0 | 2 | 1 | 3 |
| รวม (10 ประเทศ) | รวม (10 ประเทศ) | 148 | 148 | 149 | 445 |
ดูเพิ่ม

แอฟริกันบีชเกมส์
เอเชียนบีชเกมส์
เมดิเตอร์เรเนียนบีชเกมส์
เวิลด์บีชเกมส์
แหล่งข้อมูลอื่น

เว้บไซต์หลักของ ODESUR
| ด ค กการแข่งขันกีฬาขององค์การกีฬาอเมริกาใต้ |
| --- | --- |
เซาท์อเมริกันเกมส์:   ลาปาซ 1978   โรซารีโอ 1982   ซานเตียโก 1986   ลิมา 1990   บาเลนเซีย 1994   เกวงกา 1998   รีโอเดจาเนโร/เซาเปาลู/กูรีตีบา/เบเลง 2002   บัวโนสไอเรส 2006   เมเดยิน 2010   ซานเตียโก 2014   โกชาบัมบา 2018   อาซุนซีออน 2022 
บีชเกมส์:   ปุนตาเดลเอสเต/มอนเตวิเดโอ 2009   มันตา 2011   บาร์กัส 2014   ไปเมนเตล 2017   โรซารีโอ 2019 
กีฬาเยาวชน:   ลิมา 2013   ซานเตียโก 2017   โรซารีโอ 2021 
พาราเกมส์:   ซานเตียโก 2014   โกชาบัมบา 2018 
| ด ค กองค์การกีฬาแพนอเมริกัน |
| --- | --- |
ปัจจุบัน:   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จิน 
องค์กรในเครือ:  ODEBO (Bolivarian)  CACSO (Central America and Caribbean)  ODESUR (South America)  ORDECA (Central America) 
การแข่งขันที่เกี่ยวข้อง:  Pan American Games  Junior Pan American Games  Parapan American Games  Youth Parapan American Games  Winter Pan American Games  Pan American Sports Festival 
การแข่งขันในเครือ:  Bolivarian Games  Central American Games  Central American and Caribbean Games  South American Games
เฟร์นันโด บาร์ราชินา

| ข้อมูลส่วนตัว |
| --- | --- | --- | --- |
ชื่อเต็ม:  เฟร์นันโด บาร์ราชินา โปล
วันเกิด:  24 กุมภาพันธ์ พ.ศ. 2490
สถานที่เกิด:  กรานาดา, ประเทศสเปน
วันเสียชีวิต:  4 มกราคม พ.ศ. 2559 (68 ปี)
สถานที่เสียชีวิต:  บาเลนเซีย, ประเทศสเปน
ส่วนสูง:  1.84 m (6 ft 1⁄2 in)
ตำแหน่ง:  กองหลังตำแหน่งกลาง
สโมสรอาชีพ*
| ปี |  ทีม |  ลงเล่น |  (ประตู) |
| 1966–1969 |  กรานาดา |  63 |  (3) |
| 1969–1976 |  บาเลนเซีย |  146 |  (1) |
| 1976–1979 |  กาดิซ |  33 |  (0) |
| รวม |   |  242 |  (4) |
ทีมชาติ
| 1970 |  สเปน |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เฟร์นันโด บาร์ราชินา โปล (สเปน: Fernando Barrachina Plo; 24 กุมภาพันธ์ พ.ศ. 2490 – 4 มกราคม พ.ศ. 2559) เป็นอดีตนักฟุตบอลชาวสเปน ผู้ซึ่งเล่นให้กับสโมสรฟุตบอลกรานาดา บาเลนเซีย กาดิซ และฟุตบอลทีมชาติสเปนในตำแหน่งกองหลังตำแหน่งกลาง เขาได้ลงเล่นให้กับทีมชาติสเปน 1 นัด ในปี พ.ศ. 2513
บาร์ราชินาเสียชีวิตในวันที่ 4 มกราคม พ.ศ. 2559 ด้วยวัย 68 ปี ที่บาเลนเซีย ประเทศสเปน
เฟร์นันโด บิยาบิเซนซิโอ

| เฟร์นันโด บิยาบิเซนซิโอ |
| --- | --- |
บิยาบิเซนซิโอเมื่อปี 2023

สมาชิกรัฐสภา เอกวาดอร์
ดำรงตำแหน่ง 14 พฤษภาคม 2021 – 17 พฤษภาคม 2023
 
ข้อมูลส่วนบุคคล
เกิด: เฟร์นันโด อัลซิเบียเดส บิยาบิเซนซิโอ บาเลนเซีย 11 ตุลาคม ค.ศ. 1963(1963-10-11) อาเลาซี เอกวาดอร์
เสียชีวิต: 9 สิงหาคม ค.ศ. 2023(2023-08-09) (59 ปี) กีโต เอกวาดอร์
สาเหตุการเสียชีวิต: ลอบสังหารด้วยอาวุธปืน
พรรคการเมือง: โมบิมิเอนโตกอนส์ตรูเย (2023)
การเข้าร่วม พรรคการเมืองอื่น: ปาชากูติก (1995–2017) ขบวนการพันธมิตร (2018–2021)
คู่สมรส: เบโรนิกา ซาเราซ์
บุตร: 5 คน
การศึกษา: มหาวิทยาลัยสหกรณ์โคลอมเบีย

เฟร์นันโด อัลซิเบียเดส บิยาบิเซนซิโอ บาเลนเซีย (สเปน: Fernando Alcibiades Villavicencio Valencia; 11 ตุลาคม 1963 – 9 สิงหาคม 2023) เป็นนักการเมืองและนักข่าวชาวเอกวาดอร์ ผู้สมัครรับเลือกตั้งประธานาธิบดีเอกวาดอร์ในการเลือกตั้งทั่วไป ปี 2023 เขาเคยดำรงตำแหน่งสมาชิกรัฐสภาตั้งแต่ปี 2021 จนกระทั่งการยุบสภาในวันที่ 17 พฤษภาคม 2023
ก่อนจะเริ่มต้นชีวิตในสายงานการเมือง บิยาบิเซนซิโอเคยเป็นนักข่าวสอบสวนที่ทำข่าวเกี่ยวกับความรุนแรงและการฉ้อโกงในประเทศเอกวาดอร์ เขาวิพากษ์วิจารณ์อดีตประธานาธิบดีราฟาเอล กอร์เรอา และต้องลี้ภัยไปยังเปรูหลังถูกกฎหมายเล่นงานจากการวิพากษ์วิจารณ์การทำงานของกอร์เรอา เขาถูกคุมขังในเรือนจำในเอกวาดอร์อยู่หลายเดือนก่อนที่คดีที่เขาถูกดำเนินคดีจะถูกถอนไปในปี 2018
เขาเคยล้มเหลวในการลงสมัครรับเลือกตั้งเป็นสมาชิกรัฐสภาในการเลือกตั้งทั่วไปปี 2017 ก่อนที่จะได้รับเลือกตั้งในการเลือกตั้งทั่วไป ปี 2021 ตามด้วยการประกาศลงสมัครรับเลือกตั้งประธานาธิบดีในปี 2023 ก่อนที่เขาจะถูกลอบสังหารในวันที่ 9 สิงหาคม 2023 ขณะหาเสียงในกรุงกีโต ราวสิบเอ็ดวันก่อนการเลือกตั้ง
เฟร์นันโด เบร์ดัสโก

| --- | --- |

สถิติอาชีพ: 559–442
สถิติอาชีพ: 205–204
อัปเดตล่าสุดเมื่อ: 18 พฤษภาคม พ.ศ. 2552
เฟร์นันโด เบร์ดัสโก การ์โมนา (สเปน: Fernando Verdasco Carmona) เกิดเมื่อวันที่ 15 พฤศจิกายน พ.ศ. 2526 เป็นนักเทนนิสอาชีพชาวสเปน เกิดที่กรุงมาดริด ประเทศสเปน ปัจจุบันเป็นนักเทนนิสมือวางอันดับที่ 2 ของสเปน และเป็นมือวางอันดับที่ 8 ของโลก เบร์ดัสโกเริ่มเล่นเทนนิสตั้งแต่อายุได้เพียง 4 ขวบ และเริ่มมีโค้ชประจำตัวตั้งแต่อายุได้ 8 ขวบ
เบร์ดัสโกเริ่มเป็นที่จับตามองหลังจากที่เขาพ่ายแพ้ให้แก่มือวางอันดับ 1 ของโลก คือ ราฟาเอล นาดัล ไปอย่างสนุกและสูสี ในรายการเทนนิสแกรนด์สแลม ออสเตรเลียนโอเพน โดยต้องแข่งขันกันถึง 5 เซต และใช้เวลาการแข่งขันในนัดนี้ไปทั้งสิ้น 5 ชั่วโมง 14 นาที ซึ่งได้รับการบันทึกสถิติว่า เป็นนัดที่ใช้เวลาในการแข่งขันยาวนานที่สุดในรายการนี้
เพลงชาติปานามา

| คำแปล: เพลงชาติปานามา |
| --- | --- |
ชื่ออื่น: Himno Istmeño อิมโนอิสเมโญ
เนื้อร้อง: เคโรนีโม เด ลา โอสซา
ทำนอง: ซานโตส คอร์เค
รับไปใช้: พ.ศ. 2468

ตัวอย่างเสียง
เพลงชาติปานามา (บรรเลง)ไฟล์ ช่วยเหลือ
 
เพลงชาติปานามา (สเปน: Himno Nacional de Panamá) มีชื่อเรียกอีกอย่างหนึ่งว่า "เพลงสดุดีแห่งคอคอด" (สเปน: Himno Istmeño) เพราะที่ตั้งของประเทศปานามาเป็นส่วนคอคอดที่สุดที่เชื่อมระหว่างทวีปอเมริกาเหนือกับทวีปอเมริกาใต้ไว้ ประพันธ์เนื้อร้องโดย ดร. เคโรนีโม เด ลา โอสซา ทำนองโดย ซานโตส คอร์เค
เพลงนี้เริ่มบรรเลงแก่สาธารณชนครั้งแรกเมื่อปานามาประกาศเอกราชในปี พ.ศ. 2446 และได้รับการรับรองเป็นเพลงชาติโดยสมบูรณ์ในปี พ.ศ. 2468
เนื้อร้อง

| Himno Nacional de Panamá> ภาษาสเปน.บทประสานเสียง | Himno Nacional de Panamá> คำแปล.บทประสานเสียง |
| --- | --- |
 Alcanzamos por fin la victoria  En el campo feliz de la unión;  Con ardientes fulgores de gloria  Se ilumina la nueva nación.:  ในที่สุดเราก็มาถึงชัยชนะ ในท้องทุ่งความปิติแห่งสหภาพ ด้วยดวงไฟแห่งความรุ่งโรจน์ ประเทศใหม่กำลังอันลุกโชน
บทที่ 1
 Es preciso cubrir con un velo  Del pasado el calvario y la cruz;  Y que adorne el azul de tu cielo  De concordia la espléndida luz.     El progreso acaricia tus lares.  Al compás de sublime canción,  Ves rugir a tus pies ambos mares  Que dan rumbo a tu noble misión. :  จึงจำเป็นต้องปิดบังด้วยหลบซ่อน ครั้งที่ผ่านมาด้วยความโกรธาและข้ามผ่าน ให้ท้องฟ้าสีครามประดับพร้อมด้วย แสงสว่างอันวิจิตรด้วยความสามัคคี ความก้าวหน้าอันเชยชม บนเส้นทางของเจ้า ในจังหวะของเพลงด้วยอันประเสริฐ เจ้าพบเห็นทั้งคู่บนทะเลของท่าน เสียงคำรามที่เท้าของท่าน มองเส้นทางสู่อันสูงส่งของเจ้า
บทที่ 2
 En tu suelo cubierto de flores  A los besos del tibio terral,  Terminaron guerreros fragores;  Sólo reina el amor fraternal.    Adelante la pica y la pala,  Al trabajo sin más dilación,  Y seremos así prez y gala  De este mundo feraz de Colón.:  ในดินของท่านปกคลุมไปด้วยดอกไม้ เพื่อการจูบด้วยสายลมบนพื้นดินอันอบอุ่น สิ้นเสียงนักรบคำรามดังการหึ่ม ความรักของพี่น้องเป็นเช่นไร ก่อนที่แซ๊ะและเลือก ด้วยการทำงานนอกจากการขยายตัวมากขึ้น และเราจะเป็นเช่นนี้ ด้วยการทำงาน และสนุกสนาน ด้วยโลกอันมีสีสัน แห่งโคลัมบัสใบนี้
แหล่งข้อมูลอื่น

เพลงชาติปานามา (ขับร้อง) - Himnuszok
Panama: Himno Istmeño - เพลงชาติปานามา (ขับร้อง)
MP3 of เพลงชาติปานามา บรรเลงโดยวงดุริยางค์กองทัพเรือสหรัฐอเมริกา
เพลงชาติปานามา สถานีโทรทัศน์ RPC TV Canal 4
เพลงชาติปานามา สถานีโทรทัศน์เทเลเมโทร
เซเด เลกาเนส

กลุบเดปอร์ติโบเลกาเนส เอเซอาเด (สเปน: Club Deportivo Leganés, S. A. D.) เป็นสโมสรฟุตบอลในประเทศสเปน จากเมืองเลกาเนส ในแคว้นมาดริด ก่อตั้งขึ้นเมื่อวันที่ 23 มิถุนายน ค.ศ. 1928 ปัจจุบันลงเล่นอยู่ในเซกุนดาดิบิซิออน ลีกรองสูงสุดของประเทศ โดยใช้ สนามกีฬาเทศบาลบูร์ตาร์เก เป็นสนามเหย้าซึ่งมีความจุ 12,454 ที่นั่ง
ประวัติ

สโมสรก่อตั้งขึ้นอย่างเป็นทางการเมื่อวันที่ 23 มิถุนายน ค.ศ. 1928 โดย เฟลิก เปเรซ เด ลา ซิอานา โดยมีรามอน เดล เอียโร เป็นประธานสโมสรคนแรก อย่างไรก็ตามสโมสรต้องหยุดการดำเนินการในปี ค.ศ. 1936 เนื่องจากสงครามกลางเมืองสเปน และกลับมาดำเนินกิจการสโมสรอีกครั้งในวันที่ 4 กันยายน ค.ศ. 1946
เลกาเนส ใช้เวลาส่วนใหญ่กับการลงเล่นลีกระดับล่าง ในปี ค.ศ. 1977 สโมสรได้เลื่อนชั้นสู่ เตร์เซราดิบิซีออน ซึ่งเป็นลีกรองลำดับที่สี่ได้สำเร็จ หลังจากที่เคยลงเล่นในลีกนี้แล้วเป็นเวลา 7 ปีรวมกัน เมื่อครั้งเป็นลีกรองลำดับที่สาม
ในอีก 10 ปีต่อมาในปี ค.ศ. 1987 เลกาเนสได้เลื่อนชั้นสู่เซกุนดาดิบิซิออน เบได้สำเร็จ และสามารถเลื่อนชั้นสู่ เซกุดาดิบิซิออน ได้ในอีก 6 ปีต่อมาและใช้เวลา 11 ฤดูกาลอยู่ในลีกนี้ติดต่อกันนับจากนั้น โดยผลงานที่ดีที่สุดคือการจบลำดับที่ 8 บนตารางคะแนนลีกในข่วงฤดูกาล 1995–96 และ 1996–97
ในฤดูกาล 2015–16 เลกาเนส ได้เลื่อนชั้นสู่ ลาลิกา ลีกสูงสุดเป็นครั้งแรกในประวัติศาสตร์สโมสรได้สำเร็จ โดยเกิดขึ้นในวันที่ 4 มิถุนายน ค.ศ. 2016 จากการเอาชนะ เซเด มิรานเดส 1–0 ที่สนามกีฬาเทศบาลอันดูวา ซึ่งทำให้ทีมจบลำดับที่ 2
ฤดูกาลแรกของพวกเขาในลีกสูงสุดได้รับการพิสูจน์ว่าเป็นเรื่องยาก เมื่อทีมจบลงด้วยอันดับที่ 17 ซึ่งห่างจากโซนตกชั้นไม่กี่คะแนน ในฤดูกาลถัดมาของพวกเขาจบลงในลักษณะเดียวกันและจบที่อันดับ 17 อีกครั้ง ในฤดูกาล 2018-19 เลกาเนสทำผลงานได้ดียิ่งขึ้นกว่า 2 ฤดูกาลแรก ด้วยการจบลำดับที่ 13
ในวันที่ 24 มกราคม ค.ศ. 2018 เลกาเนส สร้างประวัติศาสตร์การผ่านเข้ารอบ โกปาเดลเรย์ รอบรองชนะเลิศ ได้เป็นครั้งแรก หลังจากการเอาชนะ เรอัลมาดริด ในรอบก่อนรองชนะเลิศ ได้ด้วยผลคะแนน 2–1 ที่สนามกีฬาซานเตียโก เบร์นาเบว โดยในรอบรองชนะเลิศพวกเขาพบกับเซบียา ซึ่งทีมได้พ่ายแพ้ไปด้วยผลคะแนนรวมสองนัด 3–1 (นัดแรก 1–1 นัดที่สอง 0–2)
ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผลงานในแต่ละฤดูกาล

2ª Cat.O. เซกุนดา กาเตโคเรีย ออดินาเรีย
2ª Cat. เซกุนดา กาเตโคเรีย เปเฟเรนเต
1ª Pref. ปริเมรา เปรเฟเรนเต
1ª Cat. ปริเมราดิบิซิออน กาเตโคเรีย
Pref. ปริเมราดิบิซิออน ริฆิออนัล
3ª เตร์เซราดิบิซิออน
2ª B เซกุนดาดิบิซิออน เบ
2ª เซกุนดาดิบิซิออน
1ª ลาลิกา
เกียรติประวัติ

เซกุนดาดิบิซิออน เบ: 1992–93
เตร์เซราดิบิซิออน: 1985–86
แหล่งข้อมูลอื่น

เซเด เลกาเนส ที่เฟซบุ๊ก
| ด ค กผู้เล่นชุดปัจจุบันของเซเด เลกาเนส  |
| --- | --- |
 1 กูเอยาร์  2 นาบาร์โร  3 บุสตินซา  4 โอเมรูโอ  5 ซิลบา  6 เมซา  8 เรซิโอ  9 เกร์เรโร  11 อาแลกซันแดร์  12 อาวาซีเอม  13 โซเลียโน  15 ตาริน[  16 โรซาเลส  17 เอราโซ  18 การ์ริโย  19 รุยบัล  20 อาซาเล  21 เปเรซ  22 ซีโอวัส  23 อามาดู  24 รูดริกึช  26 ฆิล  27 โอสการ์  ผู้จัดการทีม: อากิอีเร 
| ด ค กลาลิกา |
| --- | --- | --- |
| สโมสรในฤดูกาล 2022–23 | อัลเมริอา · อัตเลติกเดบิลบาโอ · อัตเลติโกเดมาดริด · บาร์เซโลนา · เบติส · กาดิซ · เซลตาเดบิโก · ราโยบาเยกาโน · อัสปัญญ็อล · เอลเช · เรอัลมาดริด · เรอัลโซซิเอดัด · เซบิยา · เฆตาเฟ · ฌิโรนา · โอซาซูนา · บาเลนเซีย · มายอร์กา · เรอัลบายาโดลิด · บิยาร์เรอัล |  |
| สโมสรที่เคยอยู่ในลาลิกา | กรานาดา · เลบันเต · อาลาเบส · อัลบาเซเต · อัลโกยาโน · อาเด อัลเมริอา · อารีนัสเกซโช · อัตเลตีโกเตโตอูอัน · บูร์โกส · กัสเตยอน · กอมโปสเตลา · กอนดัล · กอร์โดบา · กุลตูรัลเลโอเนซา · เอวโรปา · เอซเตรมาดูรา · ฌิมนัสติก · เดปอร์ติโบลาโกรูญา · เอร์กูเลส · คาเอน · ลัสปัลมัส ·  เลกาเนส · เยย์ดา · เซเด โลโกรเญส · มาลากา · อูเอสกา · เซเป เมริดา · เรอัลมูร์เซีย · นูมันเซีย · เรอัลโอบิเอโด · ปอนเตเบดรา · ราซินเดซันตันเดร์ · เอย์บาร์ · เรอัลบูร์โกส · เรอัลอูนีออน · เรเกรอาตีโบอูเอลบา · ซาบาเดลย์ · ซาลามังกา · เตเนรีเฟ · เคเรซ · ซาราโกซา · อูเอสกา · เอสปอร์ตินเดฆิฆอน |  |
ผู้เล่นของทีมในปี ค.ศ. 2016